**„Az én fejlesztő fogim” pályázat**

**2023.**

A Szociális és Gyermekvédelmi Főigazgatóság (a továbbiakban: Főigazgatóság) Fejlesztő Foglalkoztatási Osztálya a 2021. évi „Az én fejlesztő fogim” pályázat sikerén felbuzdulva a 2023. évben is meghirdet fejlesztő foglalkoztatással kapcsolatos pályázatokat. Ezzel is támogatni, illetve népszerűsíteni kívánja, hogy a fejlesztő foglalkoztatásban részt vevő személyek számára mit jelent a foglalkoztatás, továbbá szeretné ezt megismertetni egyfajta érzékenyítésként a Főigazgatóság dolgozóival, valamint az üzemeltetett honlap és Facebook oldal látogatóival. A pályázat ebben az évben is kibővítésre került a fejlesztő foglalkoztatásban dolgozó segítők, illetve a fejlesztő foglalkoztatást biztosító intézmények körével.

1. **A pályázat címe: „Az én fejlesztő fogim”**

A pályázat témája: a fejlesztő foglalkoztatásban foglalkoztatottak által a végzett munka, illetve annak bemutatása, hogy mit jelent ez számukra.

A pályázat részvevői: a Főigazgatóság fenntartásában lévő intézmények fejlesztő foglalkoztatásban résztvevő foglalkoztatottjai.

Pályázat kategóriái:

1) Rajz-Festmény-Fotó (A rajzok, festmények szabadon választott technikával készülhetnek, színes vagy fekete-fehér formában, A3 vagy A4 formátumban. A fotó felbontása: 1280\*720 pixel),

2) Videókészítés maximum 2 perc időtartamban,

3) Foglalkoztatott által készített termék.

A foglalkoztatottak saját pályaműveikkel nevezhetnek, azonban megengedett a segítők igénybevétele a megfelelő eszközök beszerzése, a pályázat benyújtása kapcsán. Egy foglalkoztatott csak egy kategóriában vehet részt.

Pályázati adatlap: [SZGYF - Pályázati adatlap - Foglalkoztatott (gov.hu)](https://szgyf.gov.hu/phocadownload/Fejleszto_foglalkoztatas/2023/Palyazati_Adatlap_Foglalkoztatott.pdf)

1. **A pályázat címe: „Az év segítője”**

A pályázat témája: a fejlesztő foglalkoztatásban dolgozó segítők munkájának bemutatása.

A pályázat részvevői: a Főigazgatóság fenntartásában lévő intézményekben a fejlesztő foglalkoztatásban dolgozó segítő kollégák.

 „Az év segítője” díj jelölés a pályázati adatlapon megjelölt szempontok szerint az Intézmény vezetőjének javaslatára történik, intézményenként 1 főt lehet jelölni. A díjat egy segítő nyerheti el.

Pályázati adatlap: [SZGYF - Pályázati adatlap - Segítő (gov.hu)](https://szgyf.gov.hu/phocadownload/Fejleszto_foglalkoztatas/2023/Palyazati_Adatlap_Segito.pdf)

1. **A pályázat címe: „Az év fejlesztő foglalkoztató intézménye”**

A pályázat témája: a Főigazgatóság fenntartásában lévő intézmények fejlesztő foglalkoztatásának bemutatása.

A pályázat részvevői: a Főigazgatóság fenntartásában lévő intézmények.

 „Az év fejlesztő foglalkoztató intézménye” díj jelölés a Kirendeltség által történik, minden Kirendeltség 1 intézményt jelölhet a pályázati adatlapon megjelölt szempontok alapján. A díjat egy intézmény nyerheti el.

Pályázati adatlap: [SZGYF - Pályázati adatlap - Intézmény (gov.hu)](https://szgyf.gov.hu/phocadownload/Fejleszto_foglalkoztatas/2023/Palyazati_Adatlap_Intezmeny.pdf)

**Díjazás**: Foglalkoztatotti kategóriában az 1., 2. és 3. helyezett pályaművek díjazása pénzjutalom. A nyertes segítő és a díjazott intézmény oklevélben részesül. A pénzjutalmak készpénz formájában kerülnek átadásra.

**A pályázatok értékelése**: A foglalkoztatottak által beérkezett pályázatok esetében a Főigazgatóság Facebook oldalán legtöbb like-ot szerzett 1-3 pályamű nyer minden kategóriában. Amennyiben a beérkezett pályázatok mennyisége indokolja, abban az esetben előbírálatra, illetve a kategóriák összevonására is sor kerülhet. „Az év segítője”, illetve „Az év fejlesztő foglalkoztató intézménye” díjak elbírálását a Főigazgatóság végzi.

**Pályázatok benyújtási határideje: 2023. július 28. péntek**

E-mail cím: eselyteremtes.fejlesztofogi@szgyf.gov.hu

Postai címzés: 1132 Budapest, Visegrádi u. 49., Szociális és Gyermekvédelmi Főigazgatóság, Fejlesztő Foglalkoztatási Osztály (kizárólag *Az én fejlesztő fogim* pályázat esetében szükséges a pályaművek eljuttatása postai vagy személyes módon)

**Díjak átadása**: Fejlesztő Foglalkoztatók Fesztiválja rendezvényen kerül rá sor, előreláthatóan szeptember hónapban, Veszprém vármegyében.

„Az én fejlesztő fogim” pályázatra nevezett pályamű mellé a mellékelt adatlap és nyilatkozat kitöltése szükséges az érvényes pályázat beküldéséhez. „Az év segítője” díjra jelöltek részére szintén készült adatlap, illetve esetükben is szükséges a nyilatkozat kitöltése. „Az év fejlesztő foglalkoztató intézménye” díj jelöltjei számára is nevezési feltétel a mellékelt adatlap kitöltése.